ให้ตาย ดูที่นี่สิ
องค์กรการกุศลเวสต์ไซด์
ยังจำได้ตอนที่ โรงงานพวกนี้เปิดตลอด 24 ชั่วโมง
พ่อฉันเคยทำที่โรงงานตรงนั้น
ทำคลิปหนีบกระดาษ
แล้วก็เกิดไฟไหม้สองสามปีก่อน แล้ว...
อะไร อยากได้คลิปหนีบกระดาษเหรอ
เปล่า เรามีรัฐบาลงบเยอะ ก็ควรจะสร้างใหม่
ทำให้แถวนี้กลับมาคึกคัก
แต่กลับกัน เราได้รักษาสลัมกับ...
เห็นนั่นไหม
เห็น
นั่นม้าเหรอ
ส่งของมีค่ามา
ถนนเส้นนี้ไม่เหมาะกับผู้หญิง
วิ่งกลับบ้านเสีย แม่หนู
แบทแมน อัศวินรัตติกาล
เจ้าผีสุภาพบุรุษฉกของการกุศล
พันธบัตรรัฐบาลให้ผลตอบแทนดี
แต่ผมว่าเราต้องเริ่มเปลี่ยนไปเป็นหุ้นแล้ว
ซึ่งอาจจะผันผวน แต่จะคุ้มค่าแน่นอน
รวมๆ แล้ว พอร์ตของคุณ เพิ่มขึ้น 20 เปอร์เซ็นต์จากช่วงปีก่อน
ซึ่งถือว่าค่อนข้างแข็งแกร่งถ้าจะให้ผมพูด
ฟังผมอยู่หรือเปล่า
พอร์ตขึ้น ผมยังรวยอยู่
คุณใช้คำพูดสวยหรูเกิน
ใช่ ใช่ และใช่
แล้วนี่คุณคิดยังไง กับเจ้าผีสุภาพบุรุษ
ก็เห็นๆ อยู่ว่าเป็นคนบ้าในชุดคอสตูม
- ผีจะเอาเงินไปทำไม - มีเหตุผล
คุณล่ะ เพนนีเวิร์ธ คิดว่าผีหลอกก็อตแธมอยู่หรือเปล่า
เมืองแบบนี้เหรอ ผมไม่แปลกใจหรอก
- คุณมีลุงไม่ใช่เหรอ - แน่นอน
ลุงไนเจลเชื่อว่าเขาเห็น วิญญาณของภรรยาผู้ล่วงลับ
เตร็ดเตร่อยู่ในทุ่งโล่ง นอกเมืองแอ็กซ์บริดจ์
ใช่ มองหาหมาตัวนั้น "แพทเชส..."
"แพทเชส อยู่ไหน"
ไม่แน่ใจว่าอันไหนแปลกกว่า
เพนนีเวิร์ธเชื่อเรื่องผี หรือคุณสองคนสนิทสนมมาก
ผมถูกเลี้ยงดูมาให้ปฏิบัติ ต่อพนักงานเหมือนคนน่ะ บรูซ
คุณลองทำแบบผมดูบ้างก็ได้
จำที่ดินที่เลียบชายฝั่งขึ้นไปได้ไหม
ที่คุณคิดจะเอามาทำโปรเจกต์สวนเวย์น แต่คุณอยากได้
- ที่ที่ใกล้เมืองกว่านี้ - จำได้
- ผมซื้อมาแล้ว - ไม่จริงน่า
จริงสิ พ่อหนุ่ม
จะเอามาทำบ้านครอบครัวเดี่ยว
บ้านคนมีรายได้ต่ำ โรงเรียน สวนสาธารณะ
ยังไงก็เถอะ ผมจะสรุปดีลภายในอาทิตย์หน้า
ดีเลยนี่ ยินดีด้วย ลูเซียส
ขอบคุณ คุณมาร่วมกับผมได้นะ
คุณมีบัญชีที่ให้ผู้จัดการกองทุน ลงทุนแทนอีกเพียบ
ที่ไม่ยอมให้ผมเข้าใกล้
ไม่ต้องห่วงบัญชีนั้น
คิดซะว่าเป็นกองทุนจิปาถะ
ผมไม่ควรจะอยากรู้ว่า คุณเอาเงินนั้นไปใช้ทำอะไรใช่ไหม
เชื่อเถอะ คุณไม่อยากรู้หรอก
"ฮาร์วีย์ เดนท์ก็แค่ทำตามที่พ่อแม่สอนให้ทำ
"ซื้อทุกอย่างที่อยากได้
"ตอนนี้เขาเลย พยายามจะซื้อการเลือกตั้งด้วย"
เทศมนตรีเจสซอปพูดอะไร สื่อก็เอาไปลงหมดงั้นเหรอ
มันหน้าที่ที่คุณต้องจัดการ กอร์แมน
เราพยายามแล้ว แต่เจสซอปมีอำนาจเหนือสื่อครับ
แล้วสื่อก็อยากลงรูปคุณ กับเพื่อนที่มั่งมีของคุณด้วย
สหภาพแรงงานสองกลุ่มแล้วนะ ที่เลิกประกาศสนับสนุน
แล้วก็แค่วันนี้วันเดียว
ครับ เราเสียเสียงสนับสนุน จากชนชั้นแรงงานไปบ้าง
แต่เราอาจจะยังแก้ไขได้
จัดงานแถลงข่าวอะไรสักอย่างสิครับ ให้คนเห็นว่าคุณเป็นคนของประชาชน
ก็ได้ เตรียมมา ผมไปมื้อเที่ยงสายแล้ว
ไปสโมสร เฮนรี่
ผมขอให้เฮนรี่ออกไปเดินเล่นก่อน
คงไม่ว่าอะไรนะ
มีอะไรให้ผมช่วยเหรอ คุณธอร์น
ผมต่างหากล่ะที่จะช่วยคุณ เดนท์
ผลโพลของคุณกำลังตก ผมมาเพื่อช่วยทุกทางที่ช่วยได้
นึกว่าคุณสนับสนุน เทศมนตรีเจสซอปซะอีก
บางครั้งเราก็อยากเดิมพันกับทั้งสองฝ่าย
แต่ไม่ว่าใครจะชนะ เราก็เป็นผู้ชนะ
และผมเล่นเพื่อชนะทุกครั้ง
ผมถึงได้ลงสมัครไง
เพื่อช่วยเมืองนี้ จากการคอร์รัปชั่นที่คุณกับเจสซอป...
อืม เข้าใจแล้ว คุณมีคุณธรรม แต่ถ้าคุณไม่ชนะ คุณก็ช่วยใครไม่ได้
อ้อ คุณเป็นอัยการเขต คุณก็น่าจะรู้เรื่องการประนีประนอมดี
เท่าที่ได้ยินมา คุณนี่แหละนักประนีประนอมตัวพ่อเลย
นี่คุณจะพูด...
แต่ไม่เป็นไรหรอก เดนท์
คุณธรรมสำหรับคนส่วนใหญ่ มันก็อยู่แค่บนตาชั่ง
คุณรู้ว่าจะหาผมเจอได้ที่ไหน
ถ้าอยากกลับเข้ามาในเกม
มีบางอย่างแปลกๆ
รถบรรทุกที่ถูกปล้นเมื่อคืน ขนของสะสมจากงานการกุศล
แปลกยังไงครับ
เมื่อคืนมีรถหุ้มเกราะอีกห้าคันในเมือง
ทุกคันขนเงิน
ทำไมโจรถึงเลือก รถขององค์กรการกุศลเวสต์ไซด์
โจรนั่นเสี่ยงแบบเดียวกัน แต่เพื่อผลตอบแทนที่น้อยกว่า
หรือว่าฉันไม่ควรโฟกัสที่อะไรถูกขโมย
แต่ขโมยจากใคร
เช่นเดียวกับที่รถไฟก็อตแธม เป็นเส้นเลือดของเมืองที่ยิ่งใหญ่
คนที่ขึ้นรถไฟก็เป็นเลือดหล่อเลี้ยงเมือง
แม่ที่อยู่อีสต์เอ็นด์ แต่ต้องไปทำงานในเมือง
พนักงานโรงงานกะดึก คือหัวใจที่เต้นอยู่ของก็อตแธม
ถ้าผมได้เป็นเทศมนตรี ผมจะทำให้
รถไฟของเราสะอาดขึ้น ราคาถูกลง และปลอดภัยมากขึ้นกว่าเดิม
ในเมื่อทุกคนเห็นข้าแล้ว ส่งของมีค่ามาให้หมด
กระเป๋าธนบัตร เหรียญ นาฬิกาพก ใส่ในกระเป๋าอานม้านี้เลย
เอานี่ไป แล้วเลิกยุ่งกับคนพวกนี้
ไม่ขอรับ
ข้ามิบังอาจคิดจะเอาเหรียญครึ่งเพนนี จากชายสถานะอย่างท่านหรอก
แต่ข้าจะเอาทุกอย่างจากเจ้าหมอนี่
ลาก่อน สุภาพบุรุษทั้งหลาย
เกิดอะไรขึ้น
ผมรู้ว่าไม่น่าเป็นไปได้
แต่บางทีเราควรพิจารณา ถึงความเป็นไปได้ที่...
เขาก็เป็นนักเขียน คนโปรดของผมเหมือนกันครับ
แล้วอะไรล่ะที่เหลืออยู่
หนึ่ง ผีตนนี้พุ่งเป้าแค่คนด้อยโอกาส
สอง ดูจากรูปพรรณสัณฐาน ผีตนนี้หลงใหลศตวรรษที่ 18
และสาม...
ฉันต้องการคำตอบที่หาไม่ได้ที่นี่
ยินดีต้อนรับสู่เฮอริเทจฮิลล์ คุณฟ็อกซ์ ผมรัสเซลล์ แครดด็อก
เรียกผมว่าลูเซียสเถอะ
ที่ดินดูดีมาก
ครับ แต่ก็เคยดูดีกว่านี้
สุสานที่ผมเห็นระหว่างทางเข้ามา...
ที่ดินของตระกูล
ที่ดินผืนนี้เป็นของตระกูล มาตั้งแต่สมัยที่พวกเขาเป็นนักแสวงบุญ
หวังว่าคุณจะอนุรักษ์มันไว้ได้
- ผมว่าเรื่องนั้นเราจัดการได้ - ขอบคุณ
ผมไม่อยากขายที่นี่เลย
แต่ภาษีจะส่งคน ไปอยู่สถานสงเคราะห์คนยากจน
เข้ามาหลบฝนข้างในก่อน
ผมจะพาเดินดูบ้านเก่าหลังนี้
ก่อนที่เราจะเซ็นเอกสาร
ห้องสมุดก็อตแธม
นั่นหนูน้อยบรูซ เวย์นเหรอ
ไม่ใช่หนูน้อยแล้วสินะ
ดีใจที่ได้เจอครับ วิลม่า
ฉันยังจำช่วงบ่ายสมัยนั้นได้เลย
ที่เธอมาที่นี่กับแม่
เธอสนใจแต่เรื่องอัศวินกับการผจญภัย
ดูเหมือนจะยังไม่เปลี่ยนไปเท่าไหร่นะ
มีอะไรให้ช่วยไหม
ผมพยายามจะหาว่า ตราประจำตระกูลนี้เป็นของใคร
แต่ไม่อยู่ในหนังสือพวกนี้เลย
ไม่อยู่หรอก นี่น่ะตราประจำตระกูลแครดด็อก
พวกเขาเป็นครอบครัวแรกๆ ที่ก่อตั้งก็อตแธม
แต่ชื่อถูกลบออกไป จากประวัติศาสตร์ทางการ
เพราะการกระทำ ของเจมส์ แครดด็อกในช่วงปฏิวัติ
เจมส์ "สุภาพบุรุษจิม" แครดด็อก
เป็นชนชั้นสูงผู้มั่งมี และเป็นผู้ภักดีต่อกษัตริย์
แต่เขาก็เป็นนักพนันที่เอาทรัพย์สิน ของตระกูลไปใช้สุรุ่ยสุร่าย
และเกือบเสียที่ดินเฮอริเทจฮิลล์ไป
บัญญัติสิทธิ
เพราะแครดด็อกเกิดมาในชนชั้นสูง เขาเชื่อว่าความมั่งคั่งเป็นสิทธิของเขา
และเขาก็โทษประชาธิปไตย ที่ทำให้เขาพบกับเคราะห์ร้าย
พอถึงจุดตกต่ำ เขาก็กลายมาเป็นโจรปล้นตามถนน
แต่เจมส์ แครดด็อกไม่ใช่โรบินฮูด แต่ตรงกันข้าม
เขาขโมยจากคนจนเอามาให้ตัวเอง
พอถูกจับได้ เขาก็ถูกแขวนคอที่ตะแลงแกงเมืองเก่า
นครก็อตแธม บิดาผู้ก่อตั้ง
คุณช่วยได้เยอะเลย วิลม่า
ขอบคุณครับ
ฉันไม่เคยได้บอกเลย ว่าฉันเสียใจด้วยกับเรื่องที่เกิดขึ้น
ขอบคุณมากครับ
ลูเซียสอยู่ไหม นี่บรูซ เวย์น
ขอโทษด้วยค่ะ คุณเวย์น แต่เขาไม่อยู่
คุณฟ็อกซ์กำลังสรุปรายละเอียด การครอบครองที่ดิน
- ที่เฮอริเทจฮิลล์เหรอ - ค่ะ คุณรู้ได้...
ฝากบอกเขาด้วยว่าผมโทรหา
เฮอริเทจฮิลล์ เพนนีเวิร์ธ
อย่าให้เสียเวลา
รีบไปเดี๋ยวนี้ครับ
เซ็นอีกไม่กี่ที่ก็เสร็จเรียบร้อย
นั่นใครครับ
ลุงทวดของปู่ทวดผม
เขาสร้างบ้านบนที่ดิน ที่ได้จากกษัตริย์แห่งอังกฤษ
แต่ต่อมา เขากลายเป็นอาชญากร หรือคนทรยศนี่แหละ
เขาทำลายชื่อตระกูล อยู่นานหลายศตวรรษ
เรียกข้าว่าคนทรยศรึ
เจ้าคนเนรคุณ เจ้าทรยศทุกอย่างที่เรายึดมั่น
เฮอริเทจฮิลล์เป็นมรดกของแครดด็อก
แต่เจ้ากลับเอาไปขายให้คนชั้นต่ำเยี่ยงนี้
แกว่าใคร ระวังปากด้วย ไอ้...
ถ้างั้น
เจ้าก็ตายก่อน
- เจมส์ แครดด็อก - รู้จักข้ารึ
ฉันรู้ว่าแกแกล้งเป็นใคร
คุณสองคน ออกไปจากที่นี่
ขอบอกไว้ก่อน ผมจะรื้อบ้านหลังนี้เป็นอย่างแรกเลย
รื้อเลย
เจ้าสู้เยี่ยงคนชั้นสูง ฉะนั้นข้าจะปล่อยเจ้าไป
แต่ข้าจะไม่ไว้หน้าเจ้า หากเราพบกันอีกเป็นครั้งที่สาม
ฮาร์วีย์ เห็นโพลล่าสุดหรือยัง
คุณยืนอยู่เฉยๆ ให้พลเมืองก็อตแธมถูกปล้นจริงเหรอครับ
คุณเดนท์...
- จริงเหรอ ไม่มีความเห็นเหรอ - พูดอะไรหน่อย
เตือนผมให้ไล่กอร์แมนออกด้วย
อุณหภูมิน้ำจะสูงกว่า 42 องศาไม่ได้ ไม่งั้นจะทำให้ประสาทเสียหาย
ผมรักษาทุกอาการบาดเจ็บของคุณมาแล้ว
ตั้งแต่เข่าถลอกไปจนถึงแผลกระสุนปืน
ผมรู้ว่าผมทำอะไรอยู่
สมมติว่าเจ้าผีสุภาพบุรุษของเรา เป็นอย่างที่ว่าจริงๆ
เป็นผี
ถ้าเป็นเรื่องจริง ฉันจะหยุดมันได้ยังไง
ผมเชื่อว่ามีคนคนนึง ในก็อตแธมที่จะตอบคำถามนั้นได้
ร้านหนังสือลินตัน
ผมจะบอกว่าเราปิดแล้ว แต่ดูคุณจะเป็นพวกที่ไม่สนว่าปิด
ถ้าคุณคือลินตัน มิดไนต์ ผมมีเรื่องให้คุณช่วย ผมกำลังล่า...
เจ้าผีสุภาพบุรุษ หรือที่เคยรู้จัก ในชื่อเจมส์ แครดด็อก
และคุณก็ไม่รู้ว่าจะจับผียังไง
ก่อนหน้านี้ ผมไม่เชื่อว่าผีมีจริง
ผมดีใจที่มีคนยินดีเปิดรับสิ่งใหม่ๆ
ผีจะขโมยเงินไปทำไม มันจะเอาไปทำอะไรได้
ผีแต่ละตนไม่เหมือนกัน
แต่ทุกตนล้วนเป็นเสียงสะท้อนตัวตนเดิม
บางตนผูกพันกับที่ที่เคยอยู่หรือตาย
บางตนตายแล้วก็ยังทำแบบเดิม เหมือนที่เคยทำตอนมีชีวิต
คุณอยากกำจัดแครดด็อกใช่ไหม
หนังสือเล่มนี้มีพิธีกรรมผ่านภาวะ จากโลกนี้ไปอีกโลกหนึ่ง
คุณจะต้องใช้สองอย่าง โฉนดต้นฉบับของเฮอริเทจฮิลล์
แครดด็อกยังเชื่อว่า เขามีกรรมสิทธิ์ในก็อตแธม
คุณจะต้องเผากรรมสิทธิ์นั้น
แล้วอีกอย่างล่ะ
เลือดของขุนนาง
ผีเก่า เวทมนตร์เก่า
มันต้องการสิ่งที่ต้องการ และตนนี้ต้องการเลือด
เวทมนตร์นี้ มันจะสู้กลับ
ถึงคุณจะคิดว่าคุณรับมือได้
มันก็จะหาจุดอ่อนที่คุณไม่รู้ว่ามี
บุญคุณแลกบุญคุณ
ผมให้สิ่งที่คุณต้องการแล้ว
เพื่อเป็นการตอบแทน คุณคืนนี่มาให้ผมเมื่อเสร็จเรียบร้อย
เอาไว้ทำอะไร
เดี๋ยวก็รู้
ห้องสมุดก็อตแธม
มันอยู่ในหอจดหมายเหตุประวัติศาสตร์ อย่างที่ฉันคาดไว้
โฉนดที่ดิน
ดีใจที่ได้เห็นว่ากุญแจผีที่ผมให้คุณ เป็นของขวัญวันเกิดอายุ 12 ปี
มีประโยชน์ก็คราวนี้
ไม่มีใครจะมาตามหา โฉนดอายุ 400 ปีหรอก
แต่เอาโฉนดมายังง่าย
ที่ยากคือไปหาขุนนางได้จากที่ไหน ในนครก็อตแธม
จริงๆ แล้ว ตระกูลเพนนีเวิร์ธ สืบทอดมาจากดยุกแห่งเดวอนเชอร์
ไม่เห็นเคยบอก
บอกตามตรงนะครับ คุณไม่เคยถาม
พิธีกรรมอาจเป็นอันตรายได้
คุณควรรู้ได้แล้ว คุณชายบรูซ ว่าผมไม่กลัวอะไรง่ายๆ
"ด้วยดาบเล่มแรกและสุดท้าย เราตัดสายสัมพันธ์ของเจ้าจากภพนี้
"ด้วยลมหายใจแรกและสุดท้าย เราขอให้เจ้าไปตามทาง
"ด้วยแผลแรกและสุดท้าย เราใช้เลือดเบิกทางให้เจ้าไป"
เราใช้เลือดเบิกทางให้เจ้าไป
ไม่
คงเสียใจไม่น้อยที่ได้เห็น ก็อตแธมในสภาพตอนนี้ แครดด็อก
เมืองที่เลวทรามแห่งนี้
เคยมีสมัยที่ชนชั้นล่างรู้จักที่สูงที่ต่ำ
สมัยที่ดีกว่านี้
หมายถึงตอนที่คนกลุ่มน้อย ปกครองคนหมู่มากน่ะเหรอ
เจ้าพูดเช่นนั้นด้วยความรังเกียจ
อย่าบอกนะเจ้าเชื่อคำพูดที่ว่า "มนุษย์ทุกคนเกิดมาเท่าเทียมกัน"
เหลวไหลสิ้นดี
ลาก่อน แครดด็อก กลับไปนรกซะ
ไม่นะ ไม่
ขอบคุณสวรรค์
เกือบแล้ว เจ้าไพร่สถุล แต่ก็อีกไกลเหลือเกิน
ไอ้แก่คนนี้พยายามจะสู้กับข้า เพื่อรักษาความลับให้ปลอดภัย
ความลับอันล้ำค่าอย่างหนึ่ง โดยเฉพาะที่มันกำลังปกป้อง
เหมือนเทียนในพายุ
อาจเป็นเรื่องที่ไม่อยากให้เจ้ารู้ก็ได้
ไม่อยากรู้เหรอว่าเรื่องอะไร
ได้โปรด
ฆ่าผมเถอะ
ก่อนที่มันจะทำให้ผมฆ่าคุณ
ไม่ ไม่มีทาง
เจ้าน่าจะทำตามที่ไอ้แก่ขอ
ตอนนี้มันสายไปแล้ว
ไม่นะ
คุณชายบรูซ
เจ้าโง่ คิดบ้าอะไรอยู่ ถ้านาย...
ฉันทำงานนี้ไม่ได้ถ้าไม่มีนาย
ครับ คุณชายบรูซ ผมรู้
ผมอยากกลับไปแช่น้ำนานๆ แล้วครับ
รออยู่นี่
บุญคุณแลกบุญคุณ
ด้วยความยินดี
สวัสดี จิม ไม่เจอกันนาน
พระเจ้า ไม่นะ เจ้าจะทิ้งข้าไว้กับชายผู้นี้ไม่ได้
ได้โปรด ข้าขอร้อง ข้ายอมทำทุกอย่าง แต่อย่าทิ้งข้าไว้ ได้โปรด
คุณจะทำอะไรกับมัน
คุณคงไม่อยากรู้หรอก
ใช่ ผมคงไม่อยากรู้หรอก
ยินดีที่ได้ร่วมงานด้วย
คุณเดนท์ครับ หลังจากเหตุการณ์บนรถไฟ
คะแนนผลโพลคุณ ลดลงไป 15 คะแนนตามหลังเจสซอป
และผู้บริจาครายใหญ่สุดของคุณ ก็ยกเลิกสนับสนุนเงินหาเสียง
เงินหาเสียงไม่เหลือแล้วครับ
บ้าเอ๊ย
ไม่ต้อง ออกไป ขอคิดก่อน
ครับ คุณเดนท์
ธอร์น นี่เดนท์
มาคุยกัน
คำบรรยายโดย พิชชาพงศ์ ทองเพ็ญ
ผู้ตรวจสอบงานแปล ลักขณา นาคศิริ